
[bookmark: _GoBack]įsakymu Nr. 13-2385

[bookmark: _Hlk122361192][bookmark: _Hlk115774361]BENDRUOMENINIŲ ŠEIMOS NAMŲ IR KOMPLEKSINIŲ PASLAUGŲ ŠEIMAI TEIKĖJO ATRANKOS TVARKOS APRAŠAS 

I SKYRIUS
BENDROSIOS NUOSTATOS

1. Bendruomeninių šeimos namų ir kompleksinių paslaugų šeimai teikėjo atrankos tvarkos aprašas (toliau – Aprašas) nustato reikalavimus, keliamus bendruomeninių šeimos namų ir kompleksinių paslaugų šeimai teikėjo atrankoje (toliau – Atranka) dalyvaujantiems pareiškėjams (toliau – pareiškėjas), jų teikiamoms paraiškoms, taip pat nustato Atrankos organizavimo tvarką, Atrankos komisijos (toliau – komisija) sudarymą, darbo organizavimą bei kitas sąlygas. 
2. Aprašas parengtas vadovaujantis Lietuvos Respublikos socialinių paslaugų įstatymu, Prevencinių socialinių paslaugų organizavimo ir teikimo tvarkos aprašu, patvirtintu Lietuvos Respublikos socialinės apsaugos ir darbo ministro 2022 m. lapkričio 23 d. įsakymu Nr. A1-776 „Dėl prevencinių socialinių paslaugų organizavimo ir teikimo tvarkos aprašo patvirtinimo“ (toliau – Tvarkos aprašas).
[bookmark: _Hlk123048352]3. Tikslas – atrinkti bendruomeninius šeimos namus, kurie organizuotų ir užtikrintų kokybiškų kompleksinių paslaugų šeimai teikimą kuo arčiau asmens (šeimos) gyvenamosios vietos arba asmens (šeimos) gyvenamojoje vietoje, taip pat organizuotų, o prireikus teiktų kitas prevencines socialines paslaugas.
[bookmark: _Hlk123048384]4. Tikslinė grupė – Ukmergės rajone gyvenantys asmenys (šeimos) ir (ar) bendruomenės, siekiančios stiprinti asmens (šeimos) gebėjimą savarankiškai rūpintis asmeniniu (šeimos) gyvenimu ir asmens (šeimos) dalyvavimą visuomenės gyvenime, stiprinti bendruomenės socialinį aktyvumą ir skatinti bendruomenės socialinę įtrauktį, taip pat stiprinti asmens (šeimos) žinias ir ugdyti jo (jos) įgūdžius, kad ateityje būtų išvengta galimų socialinių problemų ir socialinės rizikos atsiradimo.
5. Apraše vartojamos sąvokos atitinka Socialinių paslaugų įstatyme, Socialinių paslaugų kataloge, patvirtintame Lietuvos Respublikos socialinės apsaugos ir darbo ministro  2006 m. balandžio 5 d. įsakymu Nr. A1-93 „Dėl socialinių paslaugų katalogo patvirtinimo“, Tvarkos apraše ir kituose teisės aktuose, kurie reglamentuoja socialinių paslaugų teikimą, vartojamas sąvokas. 
6. Atranką organizuoja Ukmergės rajono savivaldybės administracija (toliau – Savivaldybės administracija). 

II SKYRIUS
BENDRUOMENINIŲ ŠEIMOS NAMŲ FUNKCIJOS

[bookmark: _Hlk123049574][bookmark: _Hlk123048582]7. Bendruomeninių šeimos namų funkcijos:
7.1. organizuoti ir teikti kompleksines paslaugas šeimai;
7.2. informuoti asmenis (šeimas), bendruomenę apie teikiamas kompleksines paslaugas šeimai, konsultuoti juos šių paslaugų teikimo klausimais;
7.3. organizuoti, o prireikus teikti kitas prevencines socialines paslaugas;
7.4. informuoti tikslines grupes apie kitas aktualias savivaldybės teritorijoje teikiamas socialines paslaugas, vykdomas programas ir (ar) kitą socialinę paramą;
7.5. organizuoti bendruomenės įtraukimą į pagalbos asmenims (šeimoms) organizavimą ir (ar) teikimą;
7.6. plėtoti tarpinstitucinį bendradarbiavimą;
7.7. skelbti informaciją apie vykdomą veiklą (funkcijas, teikiamų kompleksinių paslaugų šeimai turinį) savo interneto svetainėje.

III SKYRIUS
REIKALAVIMAI PAREIŠKĖJAMS

[bookmark: _Hlk123048409]8. Galimi pareiškėjai – nevyriausybinės organizacijos, kaip jos apibrėžtos Lietuvos Respublikos nevyriausybinių organizacijų plėtros įstatyme, viešieji ir privatieji juridiniai asmenys, fiziniai asmenys, vykdantys ūkinę komercinę veiklą. 
Atsižvelgiant į Lietuvos Respublikos socialinės apsaugos ir darbo ministro rekomendacijas, prioritetas teikiamas nevyriausybinėms organizacijoms.
[bookmark: _Hlk115898208]9. Pareiškėjai turi atitikti jiems keliamus reikalavimus: 
9.1. turėti ne mažesnę nei 2 metų kompleksinių paslaugų šeimai organizavimo ir teikimo Ukmergės rajono savivaldybės teritorijoje patirtį;
9.2. turėti pakankamus žmogiškuosius išteklius, reikalingus Aprašo 7 punkte numatytoms funkcijoms vykdyti; 
9.3. užtikrinti darbuotojų profesinės kvalifikacijos atitiktį teisės aktų reikalavimams; 
9.4. turėti projektinio darbo patirtį, įgyvendinant nacionalinėmis ir (ar) Europos Sąjungos lėšomis finansuotus/finansuojamus socialinių paslaugų srities projektus;
9.5. turėti pakankamus materialinius išteklius, reikalingus Aprašo 7 punkte numatytoms funkcijoms vykdyti ir paslaugoms teikti (tinkamas patalpas, reikalingą organizacinę įrangą, t.y. kompiuterį, telefoną ir kt.).
10. Pareiškėjais negali būti įstaigos/organizacijos, jeigu jos yra likviduojamos, neįvykdžiusios mokesčių ar socialinio draudimo įmokų mokėjimo įsipareigojimų pagal Lietuvos Respublikos teisės aktus, paraiškoje arba jos prieduose pateikusios klaidinamą arba melagingą informaciją.

IV SKYRIUS
REIKALAVIMAI PARAIŠKOMS IR PARAIŠKŲ ATRANKAI TEIKIMAS 

11. Atranka skelbiama viešai Ukmergės rajono savivaldybės interneto svetainėje www.ukmerge.lt. Skelbime nurodoma:
[bookmark: _Hlk123049186]11.1. kontaktinis asmuo, teikiantis konsultacijas su Atranka susijusiais klausimais (pareigos, vardas, pavardė, telefono numeris, elektroninio pašto adresas);
11.2. paraiškų pateikimo terminas;
11.3. internetinė nuoroda į šį Aprašą ir Atrankos dokumentus.
[bookmark: _Hlk123048654]12. Atrankai pateikiama užpildyta Paraiška dalyvauti bendruomeninių šeimos namų ir kompleksinių paslaugų šeimai teikėjo atrankoje (toliau – paraiška) (Aprašo 1 priedas). Pateikiamas vienas paraiškos ir prie jos pridedamų dokumentų egzempliorius. 
[bookmark: _Hlk123048696]13. Atrankoje dalyvaujantis pareiškėjas gali pateikti tik vieną paraišką. 
14. Paraiška turi būti užpildyta lietuvių kalba kompiuteriu. Kartu su paraiška teikiami dokumentai turi būti parengti lietuvių kalba. Ne lietuvių kalba, ne kompiuteriu užpildyta paraiška nebus vertinama. Visi paraiškos bei prie jos pridedamų dokumentų lapai turi būti sunumeruoti. Paraiškos ir prie jos pridedamų dokumentų numeracija turi būti ištisinė. Paraiška turi būti pasirašyta asmens, turinčio teisę veikti pareiškėjo vardu, nurodant vardą, pavardę ir pareigas bei patvirtinta antspaudu, jei tokį antspaudą pareiškėjas privalo turėti.
15. Kartu su paraiška privaloma pateikti šiuos dokumentus:
[bookmark: _Hlk123048774][bookmark: _Hlk115894921]15.1. Atrankoje dalyvaujančio pareiškėjo steigimo dokumento kopiją (pvz. nuostatus, įstatus, steigimo sutartį);
15.2. jei Atrankoje dalyvaujančiam pareiškėjui atstovauja ne jo vadovas, – dokumentą, patvirtinantį asmens teisę veikti atrankoje dalyvaujančio pareiškėjo vardu;
15.3. pareiškėjo darbuotojų išsilavinimą ir kvalifikaciją įrodančių dokumentų (pvz. diplomų, kvalifikacinių ir (ar) mokymų baigimo pažymėjimų) kopijas;
15.4. Atrankoje dalyvaujančio pareiškėjo vadovo ar asmens, turinčio teisę veikti pareiškėjo vardu, pasirašytą laisvos formos pažymą, kad:
15.4.1. yra įvykdytos pareigos, susijusios su mokesčių ir socialinio draudimo įmokų mokėjimu pagal Lietuvos Respublikos teisės aktus;
15.4.2. nėra iškeltos bylos dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba ji nėra likviduojama, nėra priimtas kreditorių susirinkimo nutarimas bankroto procedūras vykdyti ne teismo tvarka.
[bookmark: _Hlk115941226]16. Kartu su paraiška teikiamų dokumentų kopijos privalo būti patvirtintos laikantis Dokumentų rengimo taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, reikalavimų.
[bookmark: _Hlk123048784]17. Pareiškėjas gali pateikti ir kitus dokumentus ir (ar) informaciją, galinčius padėti vertinti paraišką.
18. Atrankoje dalyvaujantys pareiškėjai paraiškas teikia Savivaldybės administracijai.
[bookmark: _Hlk123049062][bookmark: _Hlk123029113]19. Paraiška kartu su pridedamais dokumentais pateikiama užklijuotame voke. Ant voko turi būti užrašyta „Bendruomeninių šeimos namų ir kompleksinių paslaugų šeimai teikėjo atrankai“. Vokai gali būti siunčiami registruotu paštu, per pašto kurjerį arba tiesiogiai pristatomi Savivaldybės administracijai šiuo adresu: Kęstučio a. 3, Ukmergė (Savivaldybės priimamasis). 
20. Paraiška turi būti pateikta iki Atrankos skelbime nurodytos paskutinės paraiškų pateikimo dienos ir valandos. Jeigu paraiška siunčiama paštu ar per pašto kurjerį, pašto žymoje nurodyta išsiuntimo ar pateikimo siųsti data turi būti ne vėlesnė kaip Atrankos skelbime nurodyta galutinė paraiškų pateikimo data. Paraiškos, pateiktos kitu, nei Atrankos skelbime nurodytu būdu ir (ar) nurodytu adresu, neregistruojamos ir nevertinamos.
21. Atrankoje dalyvaujantis pareiškėjas iki galutinio paraiškų pateikimo termino turi teisę pakeisti arba atšaukti savo pateiktą paraišką. Toks pakeitimas arba pranešimas, kad paraiška atšaukiama, pripažįstamas galiojančiu, jeigu Savivaldybės administracija jį gauna raštu iki paraiškų pateikimo termino pabaigos.
22. Apie gautą paraišką, jai suteiktą numerį Atrankoje dalyvaujantis pareiškėjas informuojamas elektroniniu paštu per 2 darbo dienas nuo paraiškos pateikimo dienos.
23. Paraiškos, pateiktos kitu nei Atrankos skelbime nurodytu būdu ir (ar) adresu, neregistruojamos ir nevertinamos. Atrankoje dalyvaujantis pareiškėjas apie tai informuojamas elektroniniu paštu per 2 darbo dienas nuo paraiškos pateikimo dienos.
24. Atrankoje dalyvaujantys pareiškėjai, rengdami paraiškas, turi teisę gauti informaciją ir konsultacijas su Atranka susijusiais klausimais, kurias pagal kompetenciją teikia Atrankos skelbime nurodyti kontaktiniai asmenys. Informacija teikiama iki paskutinės paraiškų pateikimo darbo dienos pabaigos.


V SKYRIUS 
 KOMISIJOS SUDARYMAS IR DARBO ORGANIZAVIMAS
[bookmark: _Hlk123049238]25. Atrankai pateiktas paraiškas vertina bei bendruomeninius šeimos namus ir kompleksinių paslaugų šeimai teikėją atrenka komisija, kurią sudaro Savivaldybės administracijos direktorius. Komisija sudaroma iš ne mažiau kaip 3 asmenų.
26. Komisija savo veikloje vadovaujasi Lietuvos Respublikos įstatymais, Lietuvos Respublikos Vyriausybės nutarimais,  šiuo Aprašu ir kitais teisės aktais.
27. Komisijos darbą organizuoja ir jai vadovauja komisijos pirmininkas, jo nesant – komisijos pirmininko pavaduotojas.
28. Komisiją techniškai aptarnauja sekretorius, paskirtas Savivaldybės administracijos direktoriaus įsakymu (toliau – sekretorius). 
29. Prieš pradėdami darbą komisijoje, jos nariai pasirašo konfidencialumo pasižadėjimus ir nešališkumo deklaracijas, sekretorius - konfidencialumo pasižadėjimą.
30. Už konfidencialumo pasižadėjime ir nešališkumo deklaracijoje nustatytų elgesio normų pažeidimus komisijos nariai ir sekretorius atsako teisės aktų nustatyta tvarka.
31. Komisijos sekretorius:
31.1. atlieka paraiškos administracinės atitikties vertinimą. 
31.2. rengia posėdžių darbotvarkę ir posėdžių protokolus (toliau – protokolas);
31.3. ne vėliau kaip prieš 2 darbo dienas iki komisijos posėdžio pradžios elektroniniu paštu informuoja komisiją apie posėdžio datą, laiką, vietą;
31.4. pateikia atsakymus į komisijos narių klausimus, susijusius su Atranka;
31.5. renka komisijos narių užpildytas vertinimo anketas, apibendrina paraiškų vertinimo rezultatus ir pateikia komisijai svarstyti;
31.6. vykdo kitus komisijos pirmininko pavedimus;
31.7. atsako už komisijos dokumentų tvarkymą, saugo komisijai pateiktus dokumentus ir komisijos posėdžių protokolų originalus.  
32. Komisijos darbo forma yra posėdžiai. Komisijos posėdžiai yra uždari.
33. Posėdžiai yra teisėti, kai juose dalyvauja ne mažiau kaip du trečdaliai komisijos narių. 
34. Visi klausimai posėdyje aptariami posėdžio darbotvarkėje nustatyta tvarka, jei komisijos nariai bendru sutarimu posėdžio pradžioje nenusprendžia kitaip.
35. Komisijos narys negali turėti privačių interesų, tiesiogiai ar netiesiogiai susijusių su pareiškėju, kurio paraiška yra svarstoma. Jeigu yra pagrindo manyti, kad komisijos nario dalyvavimas svarstant ir priimant sprendimą dėl konkretaus pareiškėjo paraiškos sukels interesų konfliktą, tas komisijos narys pats arba komisijos pirmininko reikalavimu turi nusišalinti nuo šios procedūros. Į komisijos posėdžio protokolą įrašoma informacija apie galimą interesų konfliktą. Nusišalinus komisijos pirmininkui, komisijos pirmininko pareigas toliau eina komisijos pirmininko pavaduotojas.

VI SKYRIUS 
PARAIŠKŲ VERTINIMAS IR BENDRUOMENINIŲ ŠEIMOS NAMŲ IR KOMPLEKSINIŲ PASLAUGŲ ŠEIMAI TEIKĖJO ATRANKA

		36. Komisija paraiškas įvertina ne vėliau kaip per 5 darbo dienas nuo skelbime nurodyto paraiškų pateikimo termino pabaigos.
	37. Kiekvienas komisijos narys vertina visas gautas paraiškas. 
38. Prieš pradedant paraiškų vertinimą, sekretorius supažindina komisiją su paraiškomis, komisijos darbo organizavimo tvarka, vertinimo anketa, vertinimo kriterijais, aptariami terminai, išdalijamos paraiškos.
39. Paraiškos administracinės atitikties vertinimas atliekamas užpildant Paraiškos administracinės atitikties vertinimo lentelę (Aprašo 2 priedas). Paraiškos administracinės atitikties vertinimą atlieka sekretorius, patikrindamas, ar:
[bookmark: _Hlk115941297]39.1. paraišką pateikė pareiškėjas, kuris patenka į Aprašo 8 punkte nurodytų subjektų grupę;
39.2. paraiška pateikta iki konkurso skelbime nurodytos paskutinės paraiškų pateikimo dienos ir valandos;
39.3. paraiška pateikta pagal nustatytą formą ir atitinka Aprašo 14 punkte nustatytus reikalavimus;
39.4. paraiška pasirašyta asmens, turinčio teisę veikti pareiškėjo vardu, nurodant vardą, pavardę ir pareigas bei patvirtinta antspaudu, jei tokį antspaudą pareiškėjas privalo turėti;
39.5. paraiška pateikta kartu su Aprašo 15 punkte nurodytais dokumentais ar tinkamai patvirtintomis dokumentų kopijomis.
40. Jeigu vertinant paraišką nustatoma, kad ji atitinka ne visus paraiškos administracinės atitikties vertinimo kriterijus, pareiškėjo elektroniniu paštu paprašoma pateikti trūkstamą informaciją ir (ar) dokumentus ir (ar) patikslinti paraišką ir nustatomas patikslinimų pateikimo terminas. Šis terminas negali būti ilgesnis kaip 3 darbo dienos. 
41. Nepateikus prašomos informacijos, komisija priima sprendimą atmesti paraišką dėl administracinės atitikties vertinimo kriterijų neatitikimo, neatliekant paraiškos kokybės vertinimo. Pareiškėjas per 2 darbo dienas nuo tokio sprendimo priėmimo apie tai informuojamas elektroniniu paštu, nurodoma paraiškos atmetimo priežastis.
42. Projekto paraiškos, kurios atitinka visus administracinės atitikties vertinimo kriterijus perduodamos komisijai jų kokybei vertinti.
43. Paraiškos kokybės vertinimas atliekamas užpildant Paraiškos dalyvauti bendruomeninių šeimos namų ir kompleksinių paslaugų šeimai teikėjo atrankoje vertinimo anketą (toliau – vertinimo anketa) (Aprašo 3 priedas). 
44. Jeigu vertinant paraišką nustatoma, kad ji atitinka ne visus paraiškos kokybės vertinimo kriterijus, elektroniniu paštu paprašoma pateikti trūkstamą informaciją ir (ar) dokumentus ir (ar) patikslinti paraišką ir nustatomas patikslinimų pateikimo terminas. Šis terminas negali būti ilgesnis kaip 3 darbo dienos. Tikslinami tik tie paraiškos duomenys, kurių prašo komisija. Jeigu pareiškėjas nepateikia trūkstamos informacijos arba jo pateikta informacija yra nepakankama, atliekant paraiškos kokybės vertinimą, mažinamas atitinkamo vertinimo kriterijaus balų skaičius.
45. Komisija turi teisę priimti sprendimą atmesti paraišką, jei:
45.1. Atrankoje dalyvaujantis pareiškėjas paraiškoje arba jos prieduose pateikė klaidinamą arba melagingą informaciją;
45.2. Atrankoje dalyvaujantis pareiškėjas bandė gauti konfidencialią informaciją arba daryti įtaką komisijos nariams.
46. Paraiška galutinai įvertinama, susumavus pagal kiekvieną vertinimo kriterijų skirtus balus. Aukščiausias galimas įvertinimas yra 100 balų. Pareiškėjų, kurių paraiškos surinko mažiau nei 50 balų, nesiūloma įtraukti į Atrankos laimėtojų sąrašą. 
47. Baigę vertinimą komisijos nariai užpildytas ir pasirašytas paraiškų vertinimo anketas pateikia sekretoriui. 
48. Surinkęs komisijos narių vertinimo anketas, sekretorius sudaro paraiškų vertinimo suvestines, kuriose apskaičiuoja visų komisijos narių skirtų balų vidurkį ir apibendrina vertinimo rezultatus. Įvertintos paraiškos reitinguojamos nuo surinkto aukščiausio iki žemiausio balo.

VII SKYRIUS
KOMISIJOS SPRENDIMAI IR PARTNERIŲ SĄRAŠO SUDARYMAS

49. Komisijos sprendimai priimami bendru sutarimu arba, jei jo negalima pasiekti, komisijos pirmininkui ir nariams balsuojant. 
50. Atrankos laimėtoją, atsižvelgdamas į komisijos siūlymus, tvirtina savivaldybės administracijos direktorius.
51. Atrankos rezultatai įforminami komisijos posėdžio protokolu, kurį pasirašo komisijos pirmininkas ir sekretorius. 
52. Apie Atrankos rezultatus visi Atrankoje dalyvavę pareiškėjai informuojami per 3 darbo dienas nuo sprendimo priėmimo dienos. 

VIII SKYRIUS
BAIGIAMOSIOS NUOSTATOS

53. Komisijos darbo organizavimo procedūrinius klausimus, nenumatytus šiame Apraše, sprendžia komisijos pirmininkas. 
54. Už Atrankai teikiamų dokumentų ir duomenų teisingumą atsakingi Atrankos dalyviai.
55. Pareiškėjams elektroniniu paštu siunčiami klausimai ir prašymai, susiję su paraiškos teikimu Atrankai, laikomi oficialiais. 
56. Savivaldybės administracija neprisiima atsakomybės, jei dėl paraiškoje nurodytų klaidingų ryšiams palaikyti duomenų (adreso, telefono, fakso numerio, el. pašto adreso ir kt.) pareiškėjo nepasiekia laiškai arba su pareiškėju negalima susisiekti telefonu.
57. Atrankos dokumentai saugomi Europos Sąjungos struktūrinių fondų projektų atskaitomybę reglamentuojančių teisės aktų ir Lietuvos Respublikos dokumentų ir archyvų įstatymo nustatyta tvarka.
58. Asmens duomenys tvarkomi 2016 m. balandžio 27 d. Europos Parlamento ir Tarybos reglamento (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo ir kuriuo panaikinama Direktyva 95/46/EB (Bendrasis duomenų apsaugos reglamentas) ir kitų teisės aktų, reglamentuojančių asmens duomenų apsaugą ir tvarkymą, nustatyta tvarka.
59. Savivaldybės administracijos sprendimai gali būti skundžiami Lietuvos Respublikos administracinių bylų teisenos įstatymo nustatyta tvarka. 

Bendruomeninių šeimos namų 
ir kompleksinių paslaugų šeimai 
teikėjo atrankos tvarkos aprašo
1 priedas

(Paraiškos dalyvauti bendruomeninių šeimos namų ir kompleksinių paslaugų šeimai teikėjo atrankoje forma)
________________________________________________________________
(pareiškėjo pavadinimas)

__________________________savivaldybės administracijai

PARAIŠKA DALYVAUTI BENDRUOMENINIŲ ŠEIMOS NAMŲ IR KOMPLEKSINIŲ PASLAUGŲ ŠEIMAI TEIKĖJO ATRANKOJE
________________
data

	1. Informacija apie pareiškėją:

	Pavadinimas
	

	Kodas
	

	Teisinė forma
	

	Kontaktai (adresas, telefono numeris, elektroninio pašto adresas)
	

	Vadovas (vardas, pavardė, telefono numeris, elektroninio pašto adresas)
	

	Kontaktinis asmuo (vardas, pavardė, telefono numeris, elektroninio pašto adresas) 
	

	2. Informacija apie pareiškėjo atitiktį Aprašo 8 punkto reikalavimams:

	Reikalavimai pareiškėjui
	Trumpa informacija, detalizavimas ir nuoroda į pareiškėjo atitiktį nurodytiems reikalavimams įrodančius dokumentus ir pan.

	Pareiškėjo atitiktis Aprašo 8 punkto reikalavimams 
	

	3. Informacija apie pareiškėjo atitiktį Aprašo 9 punkto reikalavimams:

	Pareiškėjo kompleksinių paslaugų šeimai organizavimo ir teikimo patirtis (atitiktis Aprašo 9.1 papunkčio reikalavimams)
	

	Pareiškėjo turimi žmogiškieji ištekliai, reikalingi bendruomeninių šeimos namų funkcijoms vykdyti (atitiktis Aprašo 9.2. papunkčio reikalavimams) 
	

	Pareiškėjo darbuotojų profesinės kvalifikacijos atitiktis teisės aktų reikalavimams (atitiktis  Aprašo 9.3. papunkčio reikalavimams) 
	

	Pareiškėjo patirtis, įgyvendinant nacionalinėmis ir (ar) Europos Sąjungos lėšomis finansuotus/finansuojamus socialinių paslaugų srities projektus (atitiktis  Aprašo 9.4 papunkčio reikalavimams) (pateikti trumpą informaciją apie įgyvendintus/įgyvendinamus projektus)

	Projekto pavadinimas
	

	Projekto įgyvendinimo laikotarpis
	

	Projekto finansavimo šaltinis
	

	Trumpas pasiektų rezultatų apibūdinimas
	

	Projekto pavadinimas
	

	Projekto įgyvendinimo laikotarpis
	

	Projekto finansavimo šaltinis
	

	Trumpas pasiektų rezultatų apibūdinimas
	

	....
	

	Pareiškėjo turimi/planuojami įsigyti materialiniai ištekliai, reikalingi Aprašo 7 punkte numatytoms funkcijoms vykdyti ir paslaugoms teikti (patalpos, reikalinga organizacinė įranga, t.y. kompiuteris, telefonas ir kt.) (atitiktis  Aprašo 9.5 papunkčio reikalavimams) (aprašyti priemones, kurios, pareiškėjo nuomone, bus reikalingos paslaugoms teikti)

	5. Kita pareiškėjo nuomone svarbi informacija

	

	

	

	



 SU PARAIŠKA PATEIKIAMI DOKUMENTAI:

· Atrankoje dalyvaujančio pareiškėjo steigimo dokumento kopija 		;
· Dokumentas, patvirtinantis asmens teisę veikti atrankoje dalyvaujančio pareiškėjo vardu (jei atrankoje dalyvaujančiam pareiškėjui atstovauja ne jo vadovas)		; 
· Pareiškėjo darbuotojų išsilavinimą ir kvalifikaciją įrodančių dokumentų kopijos 		;
· Atrankoje dalyvaujančio pareiškėjo vadovo ar asmens turinčio teisę veikti pareiškėjo vardu, pasirašyta laisvos formos pažyma, kad yra įvykdytos pareigos, susijusios su mokesčių ir socialinio draudimo įmokų mokėjimu pagal Lietuvos Respublikos teisės aktus; nėra iškeltos bylos dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba ji nėra likviduojama, nėra priimtas kreditorių susirinkimo nutarimas bankroto procedūras vykdyti ne teismo tvarka;
· Kiti dokumentai ir (ar) informacija, galinti padėti vertinti paraišką.


___________________________ 	       ______________	                         _________________________________
(Pareigos)		                          (Parašas)			                           (Vardas ir pavardė)
                   A. V.

[bookmark: _Hlk115941638]




Bendruomeninių šeimos namų 
ir kompleksinių paslaugų šeimai 
teikėjo atrankos tvarkos aprašo
2 priedas

(Paraiškos administracinės atitikties vertinimo lentelės forma)

________________________________________________________________
(pareiškėjo pavadinimas)

PARAIŠKOS ADMINISTRACINĖS ATITIKTIES VERTINIMO LENTELĖ
	Eil.
Nr.
	Vertinimo kriterijus
	Vertinimo rezultatas
(pažymima taip/ne)
	Pastabos

	1.
	Pareiškėjas patenka į Aprašo 8 punkte nurodytų subjektų grupę
	
	

	2.
	Paraiška pateikta iki atrankos skelbime nurodytos paskutinės paraiškų pateikimo dienos ir valandos 
	
	

	3.
	Paraiška pateikta pagal nustatytą formą ir atitinka Aprašo 14 punkte nustatytus reikalavimus
	
	

	4.
	Paraiška pateikta kartu su Aprašo 15 punkte nurodytais dokumentais ar tinkamai patvirtintomis dokumentų kopijomis:
	
	

	
	· atrankoje dalyvaujančio pareiškėjo steigimo dokumento kopija 
	
	

	
	· dokumentas, patvirtinantis asmens teisę veikti atrankoje dalyvaujančio pareiškėjo vardu (jei atrankoje dalyvaujančiam pareiškėjui atstovauja ne jo vadovas)
	
	

	
	· pareiškėjo darbuotojų išsilavinimą ir kvalifikaciją įrodančių dokumentų kopijos
	
	

	
	· atrankoje dalyvaujančio pareiškėjo vadovo ar asmens turinčio teisę veikti pareiškėjo vardu, pasirašyta laisvos formos pažyma, kad:
· yra įvykdytos pareigos, susijusios su mokesčių ir socialinio draudimo įmokų mokėjimu pagal Lietuvos Respublikos teisės aktus;
· nėra iškeltos bylos dėl bankroto arba restruktūrizavimo, nėra pradėtas ikiteisminis tyrimas dėl ūkinės komercinės veiklos arba ji nėra likviduojama, nėra priimtas kreditorių susirinkimo nutarimas bankroto procedūras vykdyti ne teismo tvarka.
	
	

	5.
	Kartu su paraiška teikiamų dokumentų kopijos patvirtintos laikantis Dokumentų rengimo taisyklių, patvirtintų Lietuvos vyriausiojo archyvaro 2011 m. liepos 4 d. įsakymu Nr. V-117 „Dėl Dokumentų rengimo taisyklių patvirtinimo“, reikalavimų.
	
	



Išvada dėl paraiškos administracinės atitikties:
	





		









					Bendruomeninių šeimos namų ir
					kompleksinių paslaugų šeimai 
					teikėjo atrankos tvarkos aprašo
					3 priedas
 (Paraiškų dalyvauti bendruomeninių šeimos namų ir kompleksinių paslaugų šeimai teikėjo atrankoje vertinimo anketos forma)

PARAIŠKŲ DALYVAUTI BENDRUOMENINIŲ ŠEIMOS NAMŲ IR KOMPLEKSINIŲ PASLAUGŲ ŠEIMAI TEIKĖJO ATRANKOJE VERTINIMO ANKETA
					
(pareiškėjo pavadinimas)

	Vertinimo kriterijai
	Maksimalus galimų skirti balų skaičius
	Galimi skirti balai
	Skiriami balai

	1. Pareiškėjo atitiktis reikalavimams, keliamiems pareiškėjui, dalyvaujančiam Atrankoje 

	Informacijos pateikimas apie pareiškėjo atitiktį Aprašo 8 punkto reikalavimams:

	
	1.1. pateikta informacija konkreti ir aiški
	10
	10
	

	
	1.2. pateikta informacija nepakankamai konkreti ir aiški
	
	5
	

	
	1.3. pateikta informacija nekonkreti ir neaiški
	
	0
	

	2. Pareiškėjo atitiktis prioritetui
	2.1. atitinka
	15
	15
	

	
	2.2. neatitinka
	
	0
	

	3. Pareiškėjo patirtis organizuojant ir teikiant kompleksines paslaugas šeimai Ukmergės rajono savivaldybės teritorijoje
	Informacijos pateikimas apie pareiškėjo atitiktį Aprašo 9 punkto reikalavimams:

	
	2.1. didesnė kaip 2 metų patirtis
	15
	15
	

	
	2.2. 2 metų patirtis
	
	10
	

	
	2.3. neturi 2 metų patirties
	
	0
	

	4. Pareiškėjo turimi žmogiškieji ištekliai, reikalingi Aprašo 7 punkte numatytoms funkcijoms vykdyti 
	4.1. turi pakankamai žmogiškųjų išteklių 
	15
	15
	

	
	4.2. neturi pakankamai žmogiškųjų išteklių
	
	5
	

	5. Pareiškėjo darbuotojų profesinės kvalifikacijos atitiktis teisės aktų reikalavimams
	5.1. atitinka
	15
	15
	

	
	5.2. iš dalies atitinka
	
	10
	

	
	5.3. neatitinka
	
	0
	

	6. Pareiškėjo patirtis įgyvendinant nacionalinėmis ir (ar) Europos Sąjungos lėšomis finansuotus/finansuojamus socialinių paslaugų srities projektus 
	6.1. įgyvendino/įgyvendina 3 ir daugiau projektus
	15
	15
	

	
	6.2. įgyvendino/įgyvendina 2 projektus
	
	10
	

	
	6.4. neturi projektinio darbo patirties
	
	0
	

	7. Pareiškėjo turimi/planuojami įsigyti materialieji ištekliai, reikalingi Aprašo 7 punkte numatytoms funkcijoms vykdyti
	7.1. pateikta konkreti ir aiški informacija apie turimus/
planuojamus materialinius išteklius
	15
	15
	

	
	7.2. pateikta iš dalies konkreti ir aiški informacija apie turimus/
planuojamus materialinius išteklius
	
	10
	

	
	7.3. pateikta nekonkreti ir neaiški informacija apie turimus/
planuojamus materialinius išteklius
	
	5
	

	
	8.2. laukiami rezultatai nėra pakankamai aiškūs, pagrįsti
	
	5
	

	
	8.3. laukiami rezultatai neaiškūs, nepagrįsti
	
	0
	

	Bendra balų suma:
	100
	
	




Komisijos narys	 ____________	_____________________
(parašas)	 (vardas ir pavardė)


			
